Аддзел адукацыі Воранаўскага райвынкакама

ДУА “Беняконская сярэдняя школа”

**Паверхневыя воды. Рэки**

Урок геаграфіі ў 6 класе

 Аўтар

Міцкевіч Валянціна Васільеўна, настаўнік геаграфіі першай кваліфікацыйнай катэгорыі ДУА Беняконская сярэдняя школа” Воранаўскага раёна Гродзенскай вобласці

Беняконі, 2019

**Тэма: Паверхневыя воды. Рэкі**

**Мэта:** сфарміраваць і пашырыць у вучняў веды аб паверхневых водах і рэках свету, прадоўжыць фарміраванне ўяўлення аб рацэ і яе частках.

**Задачы ўрока:** 1.Плануецца, што ў канцы ўрока вучні будуць

***ведаць:***

* паняцці *рака, рэчышча, выток, вусце, дэльта, рачная даліна, пойма, прыток, рачная сістэма, басейн ракі, водападзел*;

 ***умець:***

* называць і паказваць на карце рэкі, вызначаць водападзелы і басейны рэк і абазначаць іх на контурнай карце;
* называць асноўныя часткі рэк і элементы рачной даліны.

2. Садзейнічаць развіццю ўменняў самастойнай працы з вучэбным матэрыялам, развіццю аналітычных і картаграфічныхуменняў.

3.Пазнаёміць з буйнейшымі рэкамі свету.

4. Садзейнічаць выхаванню цікавасці да прыроды Зямлі, уменню бачыць прыгажосць навакольнага свету, працягваць работу па фарміраванні культуры зносін, самастойнасці.

 **Вучэбна-метадычнае забеспячэннне ўрока:** фізічная карта паўшар’яў, фізічная карта Беларусі, контурныя карты, мультымедыйная ўстаноўка, прэзентацыя. На дошцы запісана тэма, план, задачы.(Усё закрыта)

**Формы арганізацыйнай дзейнасці**: франтальная, індывідуальная, парная.

**Метады навучання:** наглядны, рэпрадуктыўны, часткова-пошукавы, даследчы.

**Ход урока**

**І. Арганізацыйны этап. Псіхалагічны настрой.**

1. - Добры дзень, сябры. Я вельмі рада бачыць вас на ўроку.

-А які ў вас настрой?

- Тады можа паслухаем цудоўную музыку?

**ІІ. Актуалізацыя ведаў .**

 *Гучыць музыка( відэа) пад яе настаўнік гаворыць (Слайд1).*

**Педагог.** Прыслухайцеся, і вы пачуеце ціхае журчанне ручайка ў лясной глушы, з якога п’юць ваду жывёлы. А можа гэта возера, у якое глядзяць лёгкія воблакі на небе, а можа жывая крынічка, якая дае пачатак рацэ, ці ціхая рачулка, на якой навісе туман.

А вось як пісаў французскі лётчык- пісьменнік Антуан дэ Сент-Экзюперы: “Вада. У цябе няма ні смаку, ні колеру, ні паху, цябе немагчыма апісаць,табой цешацца, не ведаючы, што ты такое! Нельга сказаць, што ты неабходна для жыцця: ты-само жыццё”…

-Ці згодны вы з Экзюперы*?(вучні выказваюць свае меркаванні.)*

І сёння мы працягваем вывучэнне гэтага самага важнага прыроднага багацця – вады.

**Праверка вывучанага матэрыялу.**

**Заданне1.Гульня “Гарачае крэсла”**

Вучні па чарзе выходзяць і садзяцца на крэсла тварам да класа, спіной да дошкі. На дошцы адкрываюцца словы ***( вада, возера, пячора, крыніца****).* Вучні, не называючы словы, даюць ім характарыстыку. Той, хто на крэсле, павінен назваць загаданае слова.

**Заданне 2.Гульня “Белая варона”**

- рака, возера, туман, крыніца;

-снег, дождж, град, іней;

-вада, вільгаць, вадаём, вадкасць;

-мядуза, рыба,агурок,сабака;

-калодзеж, крыніца, ручай, гейзер.

**Заданне 3.Устанавіць суадносіны. (Вучні самастойна выконваюць работу, а затым праводзяць узаемаправерку)**

|  |  |
| --- | --- |
| 1.Вада, якая знаходзіцца ў пустотах і трэшчынах горных парод у верхняй частцы зямной кары… | А) Мінеральныя воды |
| 2.Горныя пароды, якія прапускаюць ваду, называюцца… | Б) Крыніцы |
| 3.Пустоты, якія вымывае вада ў лёгкарастваральных пародах… | В) Міжпластавыя воды |
| 4.Слой горных парод, у якім заключаны падземныя воды, называецца… | Г) Ваданосны слой |
| 5.Воды, пакрытыя зверху, якія ўтрымліваюцца ў ваданосным слоі, не водаўстойлівымі пародамі… | Д) Пячора |
| 6.Падземныя воды, якія выходзяць на зямную паверхню, называюцца… | Е) Водапранікальнымі горнымі пародамі |
| 7.Ваданосны слой, які знаходзіцца паміж двума водаўстойлівымі слаямі, называецца… | Ж) Грунтавымі водамі |
| 8.Падземныя воды, якія ўтрымліваюць павышаную колькасць раствораных рэчываў і газаў і выкарыстоўваюцца ў лекавых мэтах, называецца… | З) Падземная вада |

**Адказы: 1-З; 2-Е; 3-Д; 4-Г; 5-Ж; 6-Б; 7-В; 8-А. (Слайд 2)**

**ІІІ. Пастаноўка задач**

**Педагог.** Сёння на ўроку мы працягваем вывучаць воды Зямлі і другую тэму ў гэтым раздзеле ***“Паверхневыя воды. Рэкі”***. Давайце паглядзім геаграфічныя рэкорды, якія адносяцца да гэтай тэмы і знойдзем іх на карце.

***Прэзентацыя “Геаграфічныя рэкорды рэк” (*Слайд 3-9)**

*-Самая доўгая рака Зямлі -Амазонка, 7194 км*

*-Самая інтэрнацыянальная рака –Дунай (Еўропа, працякае праз19 краін)*

*-Самая глыбокая рака Зямлі – Конга (Афрыка,230м)*

*-Самая шырокая рака зямлі – ЛА-Плата (Паўднёвая Амерыка, 220 км)*

*-Самая халодная рака – Індыгірка (Азія, Расія)*

*-Самая доўгая рака Еўропы- Волга (Расія)*

*-Самая доўгая рака Азіі – Янцзы (Кітай)*

**Педагог.** **( Слайд 10 )**

І так, тэма нашага ўрока **“Паверхневыя воды. Рэкі”.** (*Запісаць у сшыткі).*

На сёняшнім уроку мы працягваем з вамі вывучаць воды зямлі.

План, па якім мы будзем працаваць, складаецца з наступных пунктаў:

1. Рака і яё часткі.
2. Рачная даліна і яе элементы.
3. Рачны басейн, водападзел.

**Педагог*:***

Калі ласка, зыходзячы з тэмы і плана, пастаўце для сябе задачы для работы на ўроку? (*Паглядзіце ў падручніку, якія новыя паняцці мы павінны засвоіць? Яны нам часткова вядомыя?)*

*(Настаўнік выслухоўвае адказы, карэкціруе, падводзіць да правільных адказаў, дае граматную фармуліроўку задач і адкрывае іх на дошцы).*

Такім чынам, у нас атрымалася, што ў канцы ўрока вы будзеце *(Адкрываю дошку, дзе запісаны тэма, план і задачы)*

***ведаць:***

* паняцці *рака, рэчышча, выток, вусце, дэльта, рачная даліна, пойма, прыток, рачная сістэма, басейн ракі, водападзел*;

***умець:***

* называць і паказваць на карце рэкі, вызначаць водападзелы і басейны рэк і абазначаць іх на контурнай карце;
* называць асноўныя часткі рэк і элементы рачной даліны.

 **І V. Новая тэма**

**Педагог.** Рэкі пакрываюць зямны шар, быццам павуціна. Іх роля ў жыцці чалавека вельмі вялікая. Каля рэк яшчэ ў старажытнасці сяліліся плямёны, узнікалі вёскі і гарады. Рэкі – гэта галоўны шлях зносін паміж людзьмі. Рэкі кармілі і паілі людзей, былі прыроднай аховай ад ворагаў. І зараз жыццё людзей звязана з рэкамі. Рэкі, як і людзі, маюць свой характар. Давайце паглядзім.

Вядомыя мастакі і паэты прысвячалі рэкам свае творы і радкі. (Слайд 11) ( Левітан “Вялікая вада”)

**Верш Я.Колас “Ручэй”**

 Між алешын, кустоў,

Дзе пяе салавей,

I шуміць і грыміць

Срэбразвонны ручэй.

Як матулька, вярба

Хіліць голаў над ім,

I глядзяцца кусты

Пышным верхам сваім.

Абступаюць яго

Чараты, асака,

Падыходзіць мурог

Да яго здаляка.

Часам зорка ўначы

На яго кіне зрок,

I хмурынка не раз

Зазірне ў ручаёк.

I схіляе трава

Над ім пасмы-брыжы,

А ён, жэўжык-пястун,

Гучным смехам дрыжыць.

То заскочыць у гай,

То курган абаўе,

Дзе сярдзіта бубніць,

Дзе лагодна пяе.

Люба слухаць той спеў,

Несціханы, густы,

I пад песні яго

Адпачынеш і ты.

**Педагог.** Розныя пачуцці выклікаюць рэкі,вялікія і малыя. А мы паспрабуем у прозе сказаць, што такое рака.(*Вучні выказваюць свае меркаванні.)*

*(Вучні чытаюць падручнік і запісваюць у сшыткі паняцце рака)(Слайд 12)*

***Заданне1. Закончыце сказы.***

1. *Пачатак ракі-…*
2. *Вытокамі рэк могуць быць-…*
3. *Месца ўпадзення ракі ў іншую раку, возера, мора-…*
4. *Пашыранае вусце ракі трохвугольнай формы-…*
5. *Прытокі бываюць-…*
6. *Рака цячэ ў напрамку ад….да…*
7. *Рака з усімі сваімі прытокамі называецца-…*

***Заданне 2.***

Уважліва разгледзьце малюнак, які ляжыць перад вамі на партах. Абазначце стрэлкамі напрамак цячэння ракі. Лічбамі абазначце: (Слайд 13-14)

1-выток

2-вусце

3-дэльту

4-левы прыток

5-правы прыток

6- галоўную раку.

Педагог падрабязна прыпынаецца на паняццях: рака, рэчышча ракі, выток, вусце, дэльта. Пры гэтым вучыць, як паказваць рэкі на карце, як вызначаць напрамак іх цячэння.

**Педагог.** Які вывад мы можам зрабіць? Што новага вы даведаліся? Хто зрабіў заданні правільна?

**V.Фізкультхвілінка.**

**Размінка для вачэй.**

**Педагог.**  Разгледзім малюнак. (Слайд 15)

Рачная даліна і яе элементы.

Кожная рака цячэ ў выцягнутым паніжэнні ў рэльефе з ухілам у бок цякучай вады - гэта рачная даліна. З дапамогай тэксту падручніка вызначце, якія элементы мае рачная даліна і выканайце заданне.(*Вызначыць памылкі на малюнку, правільна паказаць рэчышча, пойму, рачную даліну).*

***Педагог. (Слайд 16)*** *Давайце абазначым рэкі рэкардсмены на контурнай карце.*

|  |  |
| --- | --- |
| ***Назва ракі*** | ***Даўжыня ў км*** |
| Амазонка | 7194 |
| Ніл | 6671 |
| Місісіпі | 6420 |
| Янцзы | 6300 |
| Об | 5450 |
| Волга | 3531 |
| Дарлінг | 2739 |

-Амаль усе рэкі маюць прытокі ці самі з’яўляюцца прытокамі. Прытокі бываюць правыя і левыя. *(Настаўнік тлумачыць, як вызначыць правы і левы прыток ракі.)*

-Рака разам з усімі сваімі прытокамі ўтварае рачную сістэму. Вось, напрыклад, як выглядае рачная сістэма Волгі.

-Чаму рачную сістэму ракі называюць дрэвам жыцця?

*(Вучні працуюць з дрэвам- граф рачной сістэмы) (Слайд 17)*

*Вучні павінны адзначыць выток і вусце кожнага прытока(колькасць 1-4) , вызначыць галоўную раку.*

***Педагог****.* А цяпер давайце папрацуем з картамі.

*Прапаную работу ў парах.*

 **Заданне1**.Дадзены геаграфічныя каардынаты вытоку і вусця ракі. Вам неабходна вызначыць, якая гэта рака.

**1 група** –а)57°пн.ш.35°ус.д.

 б)46°пн.ш.48° ус.д.

**2 група-** а)32°пн.ш.82°ус.д.

 б)24°пн.ш.68°ус.д.

***Заданне2.***Вызначыць напрамак цячэння рэк.

**1 група**- вызначыць напрамак цячэння рэк Ніл і Амазонка.

**2 група**- вызначыць напрамак цячэння рэк Місісіпі і Дунай.

**Рачны басейн, водападзел.**

**Педагог.** Рачная сістэма займае пэўную тэрыторыю на зямной паверхні. Тэрыторыю, з якой рака збірае ваду, называецца рачным басейнам.(Слайд 18)

Галоўная рака з прытокамі ўтварае рачную сістэму.

А цяпер нанясіце на контурную карту басейны рэк:Лена, Волга,Ніл, Амазонка.

* Як вызначыць рачны басейн?
* Як вызначыць тэрыторыю рачнога басейна?
* Чым адрозніваецца рачны басейн ад рачной сістэмы?
* Як называецца мяжа паміж рачнымі басейнамі?
* Што можа быць водападзелам паміж рачнымі басейнамі?

**VІ. Абагульненне і замацаванне ведаў. Выстаўленне адзнак**

**Педагог.** Ці на ўсе пункты плана мы далі адказ. Ці ўсе задачы выканалі?

-А якая рака працякае ў нашай мясцовасці? ( Адказы вучняў, знаходзяць раку на карце “Гродзенская вобласць”). Гэта рака Жыжма.

Давайце вызначым, прытокам якой ракі з’яўляецца рака Жыжма.

Складаюць схему: **Жыжма – Гаўя – Нёман – Балтыйскае мора – Атлантычны акіян.**

**VІІ. Рэфлексія**

Падводзячы вынікі ўрока, давайце яшчэ пагуляем.

Гульня “Хто больш ведае”.

Спаборніцтва 2-х каманд. Тэма нашага ўрока “Рэкі – блакітныя артэрыі Зямлі”.

Каманды павінны назваць як мага больш назваў рэк і паняццяў па гэтай тэме. Пераможа той, хто назаве больш паняццяў за 2 хвіліны.

**Дамашняе заданне.** **( Слайд 19)**

Па жаданні скласці крыжаванку “Рэкі”

Урок закончаны. Усім вялікі дзякуй. Малайцы!

**Дадатак А**

|  |  |
| --- | --- |
| 1.Вада, якая знаходзіцца ў пустотах і трэшчынах горных парод у верхняй частцы зямной кары… | А) Мінеральныя воды |
| 2.Горныя пароды, якія прапускаюць ваду, называюцца… | Б) Крыніцы |
| 3.Пустоты, якія вымывае вада ў лёгкарастваральных пародах… | В) Міжпластавыя воды |
| 4.Слой горных парод, у якім заключаны падземныя воды, называецца… | Г) Ваданосны слой |
| 5.Воды, пакрытыя зверху, якія ўтрымліваюцца ў ваданосным слоі, не водаўстойлівымі пародамі… | Д) Пячора |
| 6.Падземныя воды, якія выходзяць на зямную паверхню, называюцца… | Е) Водапранікальнымі горнымі пародамі |
| 7.Ваданосны слой, які знаходзіцца паміж двума водаўстойлівымі слаямі, называецца… | Ж) Грунтавымі водамі |
| 8.Падземныя воды, якія ўтрымліваюць павышаную колькасць раствораных рэчываў і газаў і выкарыстоўваюцца ў лекавых мэтах, называецца… | З) Падземная вада |

**Дадатак Б**



**Дадатак В**



**Анатацыя ўрока**

 Метадычная распрацоўка па тэме “Рэкі – блакітныя артэрыі Зямлі” прызначана для настаўнікаў геаграфіі, якія праводзяць факультатыўныя заняткі па геаграфіі ў 6 класе.

У раздзеле праграмы ўрок адносіцца да тэмы “Якая будова воднай прасторы”. Гэта другі ўрок па тэме. І таму пры яго распрацоўцы ўдзялялася ўвага арганізацыі самастойнай пазнавальнай дзейнасці вучняў. Работа на ўроку садзейнічала развіццю ўменняў навучэнцаў выкарыстоўваць асабісты вопыт у абмеркаванні некаторых праблем і працаваць у парах.

 На кожным этапе ўрока былі заданні для замацавання ведаў, што дазваляла вызначыць ўзровень засваення матэрыялу.

 Рэфлексія накіравана на вызначэнне рэзультатыўнасці ўрока і сваёй значнасці на ім. Дамашняе заданне было прапанавана выканаць па жаданні навучэнцаў, каб садзейнічаць іх асобаснаму развіццю.